30. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 188 της 23/31 Δεκ.1961 (ΦΕΚ  Α΄237) Περί χορηγήσεως από 1.12.1961 της υπό της υπ’ αριθ.60/1961 Πράξεως Υπουργικού Συμβουλίου προβλεπομένης αυξήσεως και εις τους συνταξιούχους των Οργανισμών Τοπικής Αυτοδιοικήσεως. Λαβόν υπ’ όψιν:1)Την σχετικήν εισήγησιν του κ. Υπουργού των Εσωτερικών, 2)την υπ’ αριθ.127/ 13.9.1961 Πράξιν του Υπουργικού Συμβουλίου (ΦΕΚ 162/1961, τεύχος Α΄) «περί καθορισμού χρονολογίας καταβολής αυξήσεως μισθών και συντάξεων ως και περί αυξήσεως των επιδομάτων κλπ. των δημοσίων υπαλλήλων  Αποφασίζει: Άρθρον μόνον.-1.Η υπό των διατάξεων της υπ’ αριθ.60/1961 Πράξεως του Υπουργικού Συμβουλίου προβλεπομένη από 1ης Ιουλ.1962 αύξησις των συντάξεων των συνταξιούχων των Οργανισμών Τοπικής Αυτοδιοικήσεως καταβάλλεται από 1ης Δεκ. 1961. 2.Το εν τη παρ.1 της υπ’ αριθ.108541/10.1.59 κοινής αποφάσεως των κ.κ. Υπουργών Εσωτερικών και Οικονομικών όριον δώρου των συνταξιούχων, περί ων η απόφασις αύτη, αυξάνεται από των προσεχών εορτών Χριστουγέννων 1961 από δραχ. 1800 εις δραχ.2500. Η παρούσα κηρωθήσεται νομοθετικώς μερίμνη του επί των Εσωτερικών Υπουργού. 